Държавен вестник, бр. 51, 2004 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  51
Г л а в а  в т о р а
УСЛОВИЯ И РЕД ЗА ОДОБРЯВАНЕ НА
ЗЕЛЕНЧУКОВ ПОСАДЪЧЕН МАТЕРИАЛ
Чл. 5. (1) Производството на зеленчуков по-
садъчен материал се извършва от лица, полу-
чили разрешение по чл. 28, ал. 2 от Закона за
посевния и посадъчния материал (ЗППМ).
(2)Лицата по ал. 1 подават декларация в те-
риториалното звено на Изпълнителната аген-
ция по сортоизпитване, апробация и семеконт-
рол (ИАСАС), в чийто район се намират пло-
щите за производство, в която посочват: место-
нахождението и размера на площите, върху
които се произвежда зеленчуковият посадъчен
материал, вид и сорт, данни за изходния мате-
риал.
(3)Декларацията по ал. 1 се подава в срок до
30 дни след сеитбата (засаждането).
(4)Изискванията по ал. 1 не се отнасят за
лица, които произвеждат зеленчуков посадъ-
чен материал, предназначен за търговия само
на крайни потребители.
Чл. 6. (1) Производителите на зеленчуков
посадъчен материал са длъжни да извърш-
ват собствени проверки по време на произ-
водството.
(2)При извършване на проверките произво-
дителите:
1.определят критичните точки в производс-
твения процес на базата на използваните про-
изводствени методи;
2.създават и въвеждат методи за проверка и
наблюдение на критичните точки по т. 1.
Чл. 7. (1) Производителите на зеленчуков
посадъчен материал извършват прегледи на
насажденията за установяване здравното със-
тояние на растенията.
(2) При извършваните прегледи производи-
телите контролират здравното състояние на
насажденията, които не трябва да имат дефек-
ти, причинени от вредни организми, съгласно
приложение № 2, както и признаци или симпто-
ми за такива.
(3)Когато производителят не може да опре-
дели причинителите на болести, взема проби за
здравен анализ.
(4) Здравното състояние на насажденията по
ал. 1 се установява в лаборатории на Национал-
ната служба по растителна защита (НСРЗ) или
лаборатории по чл. 8 ЗППМ по методи, утвър-
дени от министъра на земеделието и горите.
(5) Резултатите от изследването за здравно
състояние се отразяват в документ за здравен
анализ.
(6)Когато резултатите от собствените про-
верки покажат наличие на вредители, харак-
терни за зеленчуковите култури, включени в
Наредба № 1 от 1998 г. за фитосанитарен конт-
рол (ДВ, бр. 82 от 1998 г.), производителят не-
забавно уведомява НСРЗ.
Чл. 8. (1)Производителите са длъжни да во-
дят дневник, в който отбелязват данните по чл. 6,
ал. 2 , както и случаите на наличие на вредни
организми в насажденията, съгласно приложе-
ние № 2 и Наредба № 1 за фитосанитарен кон-
трол и предприетите мерки.
(2)Дневникът по ал.1 се съхранява от произ-
водителя в срок от 3 години от датата на създа-
ване на насаждението и се предоставя при поис-
кване от ИАСАС, съответно от НСРЗ, за про-
верка.
Чл. 9. (1) Зеленчуковият посадъчен матери-
ал се идентифицира със сорт, чиято сортова
автентичност и чистота трябва да съответстват
на характеристиките на сорта по неговото опи-
сание.
 (2) Сортовата автентичност и чистота на
зеленчуковия посадъчен материал се контро-
лира от производителя по време на извършва-
ните от него прегледи на насажденията, когато
сортовите признаци на културата са ясно изра-
зени .
 (3) Минималните стойности за пространст-
вена изолация на насажденията са 0,2 м.
Чл. 10. Качеството на зеленчуковия посадъ-
чен материал,предназначен за търговия, се
определя от производителя в съответствие със
спецификата на растителния вид.
Чл. 11. (1) Зеленчуковият посадъчен мате-
риал, произведен от едно насаждение на един и
същи сорт, се оформя в хомогенна самостоя-
телна партида.
(2) Зеленчуковият посадъчен материал, съ-
ответстващ на изискванията на чл. 7, 9 и 10, се
търгува опакован, по партиди.
(3) Партидите се опаковат от производите-
ля по начин, съответстващ на вида, в контейне-
ри, връзки, саксии, кашони, щайги и затворени
опаковки.
 (4) Върху опаковката се поставя етикет на
производителя, съдържащ данните, посочени в
приложение № 3.
(5) Разпоредбите на ал. 3 и 4 не се прилагат по
отношение на лица, които продават зеленчуков
посадъчен материал на крайни потребители.
(6) Зеленчуковият посадъчен материал, про-
даван на крайни потребители, се обозначава от
лицата по ал. 5 по начин, позволяващ иденти-
фикация на вида и сорта.
Чл. 12. (1) Производителите на зеленчуков
посадъчен материал издават фирмен документ
за качество на посадъчния материал, който
съдържа данните съгласно приложение № 3,
номера на документа от здравен анализ (когато
има издаден такъв), сортовата чистота и качес-
твото на посадъчния материал.
(2)Изискванията на ал. 1 не се прилагат за
производители, чието производство на зелен-
чуков посадъчен материал е предназначено за
търговия с единични бройки само с крайни
потребители.